ДОГАНЕ, АКО НАИСТИНА МИЛЕЕШ ЗА БЪЛГАРИЯ, ИЗЛЕЗ ОТ САРАЙТЕ, СПАСИ РОДИНАТА!
Унищожихте съвестта на нацията - обективната журналистика Димитър Недков в писмо до Доган: Приятелю, излез от сараите. Спаси България от Диктатурата! epicenter.bg Какво чакаш - да се появи поредният Лютви Местан, самосъздаден от теб и да продаде България ли? Та светът вече прелива от Местановци, които го водят към Апокалипсиса, пише писателят до почетния лидер на ДПС Известният писател Димитър Недков изпрати чрез ПИК писмо до почетния председател на ДПС Ахмед Доган. Недков принадлежи от години към най-близкия приятелски кръг на Доган и се води за един от неговите изповедници. Димитър Недков нашумя с бестселъра си "Знакът на българина", както и с поредица романи на патриотично-мистични теми. Наричат го българския Дан Браун. Бивш говорител на "Мултигруп", масон. В неговите ръце издъхна след атентата Илия Павлов. Той бе и човекът, който погреба тялото му. Ето пълния текст на писмото: Драги Приятелю, излез от дупката си. Ако се считаш за българин, спаси България. В тази изтерзана от вас, политиците, държава има само двама политици, които отговарят на съдържанието на това определение и могат да разчетат съдбата, която очаква този полудял свят... Ти – Ахмед Доган, и оня – Иван Костов. За втория знаем, че е гробокопачът на държавата ни, но ти винаги си претендирал, че си спасителят. Докажи го. Сега е моментът. Нима ти е безразлично как ще останеш в историята? Твърде суетен си, за да го отречеш. Вярваш в отвъдното. Ще ти се и там да продължиш играта...Поне аз знам, че нищо друго за теб е нямало значение. За разлика от теб аз обикалям страната и говоря с хората. Обикновените хора, Ахмед! Тези, които сядат на празната си, благодарение и на теб маса, на която вече няма какво да сложат, а не в прословута ти езотерична ти стая. И знаеш ли какво ме питат? Да ти кажа, защото никой от лакеите около теб няма да се осмели да ти го изрече. Питат – наистина ли това ще са последните избори в България. Да не би да си изненадан? Не вярвам, ти си един от най-умните, за хубаво или за лошо, хора към днешно време по нашите земи. И се обосновават в страха си. Той - казват – Доган, се е договорил с Бойко... Диктатора... Това е актуалното му прозвище, ако не си чул. И знаеш ли защо хората мислят така? Налага се пак аз да се осмеля да ти го кажа, защото с теб винаги сме си говорили за съдбата на България и света, а не за политика и бизнес. Другите около теб треперят от страх да си го признаят, за да не загубят облагите и милионите си, които ти им уреди да откраднат от кесията българска. Чуй го... Абсолютно некадърната ти пропагандна машина, използваща Гьобелсовата методика, собствеността на която ти подари на човек, който съвършено нищо не разбира от това, що е то средства за масова информация, лиши България от т. н. “око на дервиша”, или преведено от тълкованията на кумира ти Мевляна Джеляледдин Руми на съвременен европейски език – обективна журналистика. Унищожихте съвестта на нацията. Нали знаеш къде ще се плащат тези грехове? Говорили сме си за Данте Алигери, нали! Двамата с него, човека, от когото казват, че треперели днес всички българи, лишихте България от възможност да защити достойнството си като нация в започналата Трета световна война, която от година се води на глобалното информационно поле. Иван Костов лиши България от кръвоносната й система – икономиката. Ти я остави без съзнанието ѝ – общественото мнение. А те мислим за философ! Ей затова престават вече да те броят за сериозен играч извън пределите на абсолютно незначимата ни вече държавица световните играчи. Знаеш, че съм информиран човек. Сам се отказа от истинското оръжие, с което днес се участва в голямата игра, към която винаги си имал афинитет. Говорили сме си за това, нали?!? Но това е проблем, който може и да не ти изглежда значим. Та ти си над облаците! Доколкото разбирам, престанал си вече и да четеш книги. Както казват някои умни хора от твоя електорат, а те не са никак малко - той е в танца на Дервиша, но май е започнал да се върти в обратната посока. Пак преведено от Руми – губиш връзката с Всевишния. И до днес не бих предположил, че това е без значение за теб. Но ако е така, е красноречиво доказателство, че си престанал да разговаряш с мислещи хора, които вече са на ръба да престанат да ти вярват. Но да не ти губя времето, защото може би чакаш хонорара си от фондация “Америка за България”. Господи!... Нима и ти си започнал да въздишаш по прословутите “евроатлантически ценности”!? Но и това вече предполагат българите, които искат да останат българи, за теб... Ахмед Доган. Все още не бих повярвал, че си стигнал дотам... Но!... Не искам да губя времето и на все още останалите умни хора в нашата България, които те броят за нещо и затова ще си позволя пак да го река, както си го казват българите, болеещи за България, право куме в очи. Излез от дупката си, която всички наричаме сараи. Това са най-съдбоносните избори за България. Ти ли не го разбираш, докато си редиш пасиансите? Стига си се страхувал от един изстрел срещу теб - и то неуспешен. Аматьорска работа! В тази държава все още има много по-стреляни хора от теб, които те смятат за смислен човек. Какво чакаш? Да се появи поредният Лютви Местан, самосъздаден от теб и да продаде България ли? Та светът вече прелива от Местановци, които го водят към Апокалипсиса. Какъв смисъл ще имат идеите ти, визионерството ти, бизнеса ти, същността ти, егото ти, което все още не успяваш да ни докажеш смислено, че е на ползу роду, ако утре България заживее в Диктатурата на Диктатора, която ще припишат пак като твое “активно мероприятие”. Ще разсечеш ли поредния “дамоклев меч”, надвиснал над съдбата българска? Или предпочиташ да те запомним като поредния Караибрахим в злощастната ни история. Дано си спомняш кой е Караибрахим в летописа ни и дано да съм лош пророк. Все още ми се иска да продължавам да вярвам в танца на Дервиша, върху който сме разсъждавали. Но нещо не те виждам вече в него... Помня те от времето, когато учеше първите стъпки на този танц. Докажи, че си истински играч... Опровергай ме... С все още с приятелско уважение от един обикновен българин. ДИМИТЪР НЕДКОВ